مُحمد یعقوٗب میٖر

مُحمد یَعقوٗب میٖر (زامُت 28 مئی 1957) چھُ اَکھ ہِنٛدُستٲنؠ جج تہٕ میگھالیہ ہایی کورٹُک سٲبِقہٕ چیف جسٹس۔

پیشہٕ

میٖر زاو 1957 ہس مَنٛز راجپوٗر، پُلووم، کشمیرس مَنٛز ۔ تٔمؠ کٔر کشمیر یونیورسٹی پؠٹھٕ ایل ایل بی پاس تہٕ 1981 پؠٹھٕ 1993 تام کٔرٕن ایڈووکیٹ سٕندِ حثیتہٕ پریکٹس۔ میر گۆو اعلیٰ عدالتی خدماتن خٲطرٕ اہلیت تہٕ 27 مئی 1993 آو ڈسٹرکٹ اینڈ سیشن جج مُقرَر کرنہٕ۔ تٔمؠ کٔر رِیاسَتھ جموں و کشمیرَس مَنٛز انسداد بدعنوانی، سپیشل جج سٕنٛدِ حشیتہٕ تہِ کٲم۔ سُہ بنٛیۆو جموں و کشمیرُک ہائی کورٹُک رجسٹرار جنرل۔ میرَن کٔر ثالثی (ICCA) پؠٹھ بین الاقوٲمی کانفرنسَس مَنٛز شرکت۔ سُہ آو نَوَمبَر 2007 تس مَنٛز جموں و کشمیر ہایی کورٹُک ایٚڈِشنل جج تعیِنات کرنہٕ تہٕ 1 اکتوبر 2009 مَنٛز کٔرٕن امی ہائی کورٹُک مُستقل جج بننٕچ تصدیٖق۔ جسٹس میرَن سمبھول 5 جَنؤری 2015 پؠٹھٕ 2 فَرؤری 2015 تام جموں و کشمیر ہائی کورٹُک قٲیِم مقام چیف جسٹس سُنٛد عہدٕ۔ 21 مئی 2018 آو سُہ میگھالیہ ہایی کورٹُک چیف جسٹس تعیِنات کرنہٕ۔

 حَوالہٕ 

زٲژ:کٲشِرؠ مُسَلمان